
הסדר הקיבוצים המשלים – קיבוצי גדר
מכתב שר האוצר מיום ו' בשבט התשס"א (31.01.01)


היו"ר ישראל כץ:

	היתה בקשה לרביזיה בעניין הסדר הקיבוצים המשלים – קיבוצי גדר, ומייצג את העניין חבר הכנסת אמנון כהן. אנחנו נערוך הצבעה – מי בעד הרביזיה בנושא. אם ההצעה לרביזיה תיפול – אז ההחלטה נשארה בתוקף. 	

	מי בעד קבלת הרביזיה בנושא הזה?  מי נגד? רוב מוחלט בין חברי הוועדה, והרביזיה לא התקבלה.

יצחק כהן:

	מה עם המושבים? 

היו"ר ישראל כץ:

	הצבענו על רביזיה בנושא של קיבוצי גדר. היה כאן רוב נגד קבלת הרביזיה, הבהרתי, בהתאם לשיחות שכבר קיימנו, שזה כמובן אינו תחליף לדיון מעמיק בנושא של חובות הקיבוצים. אנחנו נקיים דיון מקיף בכל המגזר החקלאי – מושבים, קיבוצים, הסדרים, מנהלות, מחיקות חובות, פתרונות.  מה שצריך להיות מועבר- יועבר. 

זבולון אורלב:

	אני ממלא את מקומו של חבר הכנסת נחום לנגנטל. לצערי, שני ההרוגים בפיגוע היום הם תלמידים של החינוך המיוחד, ומשפחת אחד מהם גרה בשכנות אליו. 

היו"ר ישראל כץ:

	אנחנו שולחים תנחומים ומשתתפים בצער המשפחות. 

יצחק כהן:

· -

ישראל כץ:

	 אתה רוצה כאן עוד הצבעה? היה כאן רוב מוחלט של חברי הוועדה נגד קבלת הרביזיה. 

יצחק כהן:

	לא. 









חוק ההסדרים במשק המדינה (הנחות ממס הכנסה) (הוראת שעה)


היו"ר ישראל כץ:

	סתם הזעקנו אותך לכאן, יוני קפלן. 

יוני קפלן:

	היינו עכשיו בתחילתו של דיון לגבי ההשלכות של ההחלטה מאתמול כיוון שאנחנו רוצים להתחיל להיערך. אנחנו רוצים לחזור אליכם עם תקנה של טפסים מיוחדים, שהרשויות המקומיות יעשו על מיני בדיקות - -

ויצמן שירי:

	 רק אל תקשו על הדברים. 

יוני קפלן:

	אנחנו לא מקשים, אבל מצד שני - -

היו"ר ישראל כץ:

	 בנושא דיווחי אמת ואכיפת החוק אנחנו נלך יד ביד עם מס הכנסה. 

יוני קפלן:

	ראש מועצת מצפה רמון סיפר לי אתמול איזו מנהלה הוא מקיים בתוך המערכת שלו. הוא תפס 400 אנשים שזייפו תושבות לצורך הקלות בעניין הזה. 

היו"ר ישראל כץ:

	 בעניין הזה נלך אתך יד ביד, רק שזה לא יעכב את מה שצריך להתבצע. 

אמנון כהן:

	 מה עם הסתייגויות - -? 

היו"ר ישראל כץ:

	המטרה של המשיכה היתה כי מאחר אני, כאשר ניהלתי את הישיבה, לא רציתי שתצאנה כל מיני הסתייגויות מטעם הוועדה, אבל מצד שני לא הבהרתי לאנשים שאת מה שהם מילאו כהסתייגויות הם יכולים לכתוב כהסתייגויות במליאה. מה שאני מבקש – שכל מי שרוצה להוסיף הסתייגויות למליאה – ייתן אותם לאנה שניידר. 

אנה שניידר:

	אם אתם מחליטים עכשיו על יישובים כלשהם - -


ישראל כץ:

	 לא מחליטים. מה שיש – יש. רק שיוכלו להוסיף את ההסתייגויות למליאה. 

אנה שניידר:

· -

ישראל כץ:

	 זה מה שהבנתי שאני לא עושה בפעם הקודמת, אבל הרגע הצבענו על הדחייה, כדי שהם יוכלו לרשום את זה. אותם דברים שהועלו כאן - -

אנה שניידר:

	קודם תגיד את זה, תצביעו - -

היו"ר ישראל כץ:

	 יפה, אז זה הוא ניסוח משפטי של מה שאמרתי: שפשוט לא הצבענו, טכנית, על הדחייה של הבקשה, וככה לא התאפשר להם להעלות את זה כהסתייגות. 

יצחק כהן:

	איזה הסתייגויות אלה? 

היו"ר ישראל כץ:

	 על הנושא של ההטבות במס. 

יצחק כהן:

	אליפלט נפל כאן. 


היו"ר ישראל כץ:

	 בסדר, אז אם נפל – אליפלט, עמקה ומשמר הירדן, שיתאפשר להעלות את זה כהסתייגות במליאה, באופן פרטי. 

אבשלום וילן:

	 אני דורש להוסיף את תל אביב. אם יש הסתייגויות – אני דורש להוסיף את תל אביב. 

ישראל כץ:

	 מי בעד להוסיף את תל אביב? מי נגד? תודה, ההצעה נפלה. אתה יכול להגיש הסתייגות. 

יגאל ביבי:

	בשם חבר הכנסת נחום לנגנטל ובשמי, אני רוצה להוסיף את : צופית, רמת מודיעין וחשמונאים. 


אנה שניידר:

	לפי איזה אחוזים? 7 אחוז? 

יגאל ביבי:

	כן. 

היו"ר ישראל כץ:

	מי בעד? מי נגד? אתה רשאי להגיש את זה כהסתייגות למליאה. 

מיכאל קליינר:

	 אני רוצה להוסיף את מנחמיה. 35 אחוז. 

היו"ר ישראל כץ:

	 מי בעד? מי נגד? נפל. אתה רשאי להגיש הסתייגות למליאה. 

אבשלום וילן:

	 אני מציע את בני ברק, ב- 25 אחוז. 

היו"ר ישראל כץ:

	 מי בעד? מי נגד? – ההסתייגות נפלה, אתה רשאי להגיש למליאה. תודה רבה. 























חוק ההסדרים במשק המדינה (תיקוני חקיקה להשגת יעדי התקציב לשנת 2001)
(תיקון, ביטול והתליה של חקיקה שמקורה בהצעות חוק פרטיות),התשס"א-2001


אנה שניידר:

	חבר הכנסת ויצמן שירי העלה טענה שרשמנו בטעות משהו בהצעת החוק לגבי ביטול והתליה של חוקים והכוונה היא לסעיף 20 שדן בנושאים של עידוד השקעות הון בנגב. בפסקה 2 בעמוד 8 כתבנו בסעיף 3 – 38 אחוז עד 30 אחוז. הטענה של חבר הכנסת ויצמן שירי שהוחלט כאן על 32 אחוז, ואנחנו רשמנו 30. 

ישראל כץ:

	 כן, בהחלט. הוחלט – 32. 

אנה שניידר:

	אם כך – אני אעלה גיליון תיקונים, ואתה תודיע על זה. 

היו"ר ישראל כץ:

	 בסדר. אנחנו מחליטים עכשיו שטעות הסופר שנפלה כאן, שנרשם: "עד 30" במקום : "עד 32" בחלק מסעיפי החוק – תתוקן. 






























תקציב הרשות לשיקום האסיר לשנת 2001
מכתב שר העבודה והרווחה מיום כ' באדר התשס"א (15.03.01)
מכתב יו"ר ועדת הפנים ואיכות הסביבה מיום ג' בניסן התשס"א (27.03.01)


מ"מ היו"ר ויצמן שירי:

	יש כאן תקציב לאישור של הרשות לשיקום האסיר. 

אברהם הופמן:

	זו הפעם הראשונה שאנחנו באים עם תקציב שהממשלה באמת הלכה לקראתנו. 

מ"מ היו"ר ויצמן שירי:

	אתה מציע שנאשר את מה שיש? בסדר. יש לנו פה מכתב של חבר הכנסת דוד אזולאי, יושב ראש ועדת הפנים.  אקרא אותו בפניכם: "הנדון: תקציב הרשות לשיקום האסיר לשנת 2001. הריני להודיעך כי תקציב הרשות לשיקום האסיר הובא לידיעת ועדת הפנים ואיכות הסביבה בהתאם לסעיף 22 (ד) לחוק הרשות לשיקום האסיר, התשמ"ג 1983. תקציב זה אינו כולל את ההוצאות שיגרמו מיישומו של החוק לשחרור מוקדם של אסירים, ולפיכך אני ממליץ כי בעת אישור התקציב על ידי ועדת הכספים תמליץ הוועדה בפני האוצר כי כאשר ייושם החוק, תקציב הרשות לשיקום האסיר יוגדל בצורה משמעותית". 

	אני מבקש שנצביע על אישור התקציב. 	מי בעד? מי נגד? תודה, התקציב אושר. 



























תקציב הרשות לניירות ערך לשנת 2001
מכתב שר האוצר מיום ט"ו בכסלו התשס"א (12.12.00)


מ"מ היו"ר ויצמן שירי:

	על פי המלצת ועדת המשנה לשוק ההון, יש לנו בקשה לאשר את תקציב הרשות לניירות ערך לשנת 2001. 
	
	אני מבקש נצביע – מי בעד? מי נגד? תודה, התקציב אושר. 

	אני מודה לכם, הישיבה נעולה. 






הישיבה ננעלה בשעה 10:15














